ອັງກິດ ສະຫຼອງ ວັນຄ້າຍ ວັນປະສູດ ຄົບຮອບ 88 ພັນສາ ຂອງ​ພະລາຊີນີ Elizabeth (ວີດີໂອ)
ອັງກິດ​ ໄດ້ຈັດພິທີສະຫຼອງດັ່ງກ່າວ ດ້ວຍການຍິງປືນໃຫຍ່ 62 ນັດ ເພື່ອເປັນສັນຍາລັກ ໃນຄຳນັບຮັບຕ້ອນ ແລະໃຫ້ກຽດອັນສູງສົ່ງ ໂດຍກອງປືນໃຫຍ່ ຮັກສາພະອົງ ທີ່ຫໍຄອຍລອນດອນ.
ສະຫະລາຊະອານາຈັກອັງກິດ ໄດ້ຈັດສະເຫຼີມສະຫຼອງວັນຄ້າຍ ວັນປະສູດ ຄົບຮອບ 88 ປີ ຂອງພະລາຊີນີ Elizabeth ໃນວັນ ຈັນວານນີ້ ອັງກິດ ໄດ້ຈັດພິທີສະຫຼອງດັ່ງກ່າວ ດ້ວຍການຍິງປືນໃຫຍ່ 62 ນັດ ເພື່ອເປັນສັນຍາລັກໃນ ຄຳນັບຮັບຕ້ອນແລະໃຫ້ກຽດອັນ ສູງສົ່ງ ໂດຍກອງປືນໃຫຍ່ຮັກສາພະອົງທີ່ຫໍຄອຍລອນດອນ ຊຶ່ງມີຂົວTower Bridge ທີ່ ມີຊື່ສຽງຂອງອັງກິດຢູ່ທາງຫຼັງນັ້ນ ທີ່ສວນສາທາລະນະ Green Park ໄດ້ມີກອງທະຫານມ້າຮັກສາພະອົງໄດ້ຍິງປືນໃຫຍ່ 41 ນັດ ເພື່ອສະແດງຄວາມເຄົາລົບ ທີ່ພະລາຊະວັງ Buckingham ໄດ້ແຈກຢາຍຮູບພາບໃໝ່ຂອງພະລາຊີນີ Elizabeth ທີ່ ຖ່າຍໂດຍຊ່າງພາບທີ່ຂຶ້ນຊື່ລືນາມຂອງອັງກິດ ທ່ານ David Bailey ຜູ້ຊຶ່ງໄດ້ຖ່າຍ ພາບແລະເກັບກຳການສະຫຼອງຕ່າງໆຂອງລາຊະວົງອັງກິດມານານກວ່າ 5 ທົດສະວັດ ແລ້ວນັ້ນ